CELEX: 32021R0428
Language: et
Date: 2021-03-10 00:00:00
Title: Komisjoni rakendusmäärus (El) 2021/428, 10. märts 2021, millega võetakse vastu Euroopa Parlamendi ja nõukogu määruse (EÜ) nr 1107/2009 kohaseks toimeainete heakskiitmise taotluste või heakskiitmise tingimuste muutmise taotluste esitamiseks vajalikud standardandmevormingud (EMPs kohaldatav tekst)

11.3.2021   
               
               
                  ET
               
               
                  Euroopa Liidu Teataja
               
               
                  L 84/25
               
            
         KOMISJONI RAKENDUSMÄÄRUS (El) 2021/428,
         10. märts 2021,
         millega võetakse vastu Euroopa Parlamendi ja nõukogu määruse (EÜ) nr 1107/2009 kohaseks toimeainete heakskiitmise taotluste või heakskiitmise tingimuste muutmise taotluste esitamiseks vajalikud standardandmevormingud
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 39f lõike 2 punkti b,
         ning arvestades järgmist:
         
                     (1)
                  
                  
                     Euroopa Parlamendi ja nõukogu määrusega (EL) 2019/1381 (2) muudeti muu hulgas määrust (EÜ) nr 178/2002 ning Euroopa Parlamendi ja nõukogu määrust (EÜ) nr 1107/2009, (3) et suurendada liidu riskihindamise läbipaistvust ja kestlikkust kõigis toidutarneahela valdkondades, milles Euroopa Toiduohutusamet (edaspidi „toiduohutusamet“) viib läbi teaduslikke riskihindamisi.
                  
               
                     (2)
                  
                  
                     Määruse (EÜ) nr 1107/2009 artikli 7 lõikes 1 on sätestatud, et toimeaine heakskiitmise taotlus või heakskiitmise tingimuste muutmise taotlus tuleb esitada vastavalt standardandmevormingutele.
                  
               
                     (3)
                  
                  
                     Toiduohutusamet on koostanud IUCLIDi tarkvarapaketil põhinevate standardandmevormingute projekti määruse (EÜ) nr 1107/2009 kohaseks toimeainete heakskiitmise taotluste ja heakskiitmise tingimuste muutmise taotluste esitamiseks ning asjaomaste teadusväljunditaotluste jaoks.
                  
               
                     (4)
                  
                  
                     Selleks et tagada toiduohutusameti tegevuse suur läbipaistvus, on asjakohane võimaldada ametile esitatud teadusväljunditaotlusi tõhusalt läbi vaadata, samuti võimaldada dokumente esitada, neis otsida, neid kopeerida ja printida, tagades ühtlasi vastavuse liidu õiguses sätestatud regulatiivsetele nõuetele. Sellest tulenevalt tuleks võtta vastu standardandmevormingud taotluste esitamiseks määruse (EÜ) nr 1107/2009 artikli 7 lõike 1 tähenduses.
                  
               
                     (5)
                  
                  
                     Kuna käesoleva määrusega rakendatakse määruse (EÜ) nr 178/2002 sätteid, mis kehtivad alates 27. märtsist 2021, tuleks käesolevat määrust kohaldada samast kuupäevast alates.
                  
               
                     (6)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Reguleerimisese ja kohaldamisala
            
               1.   Käesoleva määrusega võetakse vastu standardandmevormingud toimeainete heakskiitmise taotluste või heakskiitmise tingimuste muutmise taotluste esitamiseks Euroopa Parlamendi ja nõukogu määruse (EÜ) nr 1107/2009 tähenduses kooskõlas kõnealuse määruse artikliga 7.
            
            
               2.   Seda kohaldatakse lõikes 1 osutatud taotluste suhtes, mis esitatakse 27. märtsil 2021 või hiljem.
            
         
         
            Artikkel 2
            Standardandmevormingute vastuvõtmine
            Käesolevaga võetakse vastu toiduohutusameti ettepaneku kohased toimeaine heakskiitmise taotluse ning sellise heakskiidu tingimuste muutmise standardandmevormingud, mis põhinevad IUCLIDi tarkvarapaketil ning on seotud taotluste esitamise kesksüsteemiga, mis luuakse kooskõlas komisjoni rakendusmääruse (EL) 2020/1740 (4) artikli 7 lõikega 1.
         
         
            Artikkel 3
            Jõustumine ja kohaldamine
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 27. märtsist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. märts 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 31, 1.2.2002, lk 1.
         
            (2)  Euroopa Parlamendi ja nõukogu 20. juuni 2019. aasta määrus (EL) 2019/1381, mis käsitleb toiduahela ELi tasandi riskihindamise läbipaistvust ja kestlikkust ning millega muudetakse määrusi (EÜ) nr 178/2002, (EÜ) nr 1829/2003, (EÜ) nr 1831/2003, (EÜ) nr 2065/2003, (EÜ) nr 1935/2004, (EÜ) nr 1331/2008, (EÜ) nr 1107/2009 ja (EL) 2015/2283 ning direktiivi 2001/18/EÜ (ELT L 231, 6.9.2019, lk 1).
         
            (3)  Euroopa Parlamendi ja nõukogu 21. oktoobri 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
         
            (4)  Komisjoni 20. novembri 2020. aasta rakendusmäärus (EL) 2020/1740, millega kehtestatakse Euroopa Parlamendi ja nõukogu määruses (EÜ) nr 1107/2009 ette nähtud toimeainete heakskiidu pikendamise menetluse rakendamiseks vajalikud sätted ning tunnistatakse kehtetuks komisjoni rakendusmäärus (EL) nr 844/2012 (ELT L 392, 23.11.2020, lk 20).